# 4.2. Deportistas referentes

# Características dun bo mural

Unha vez que xa decidistes o/a deportista que ides dar a coñecer toca poñerse mans á obra... É hora de elaborar o mural!

Nel tedes que incluír todos os datos que recompilastes na vosa investigación.

Para que o voso mural teña éxito e todo o mundo se fixe nel teredes que ter en conta unha serie de aspectos:

## Imaxe - texto

O mural debe combinar información escrita con imaxes, fotografías ou outros elementos visuais que axuden a comprender o texto.

## Uso estratéxico de cores

Un mural debe ter unha combinación de cores correcta que permita ler o texto con facilidade. O idóneo sería escoller unha cor escura de fondo con información en cor clara ou ó revés.

## Título vistoso

O encabezado principal debe ser con letras grandes e vistosas.

## Información clara

A información que amose o mural debe ser clara e concisa. É importante non ocupar todo o espazo con texto.

## Audio

audio/mpeg

# Formato do mural

Escoller o formato no que se vai a levar a cabo o mural tamén é unha decisión moi importante.

Algunhas das opcións poderían ser:

## Dixital

Existen plataformas ou programas como LibreOffice Impress ou Draw que permiten realizar deseños de carteis ou murais de xeito dixital. Contan con imaxes, deseños de texto ou modelos propios.

O formato dixital permite imprimir un mesmo modelo tantas veces como se queira.

## Cartolina ou papel

Realizar o mural en materiais como cartolina ou papel permite darlle un toque persoal ao traballo.

## Audio

audio/mpeg

Páxina 25 de 37

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)