# 1.1. Contexto

## Glosario

## Ciclismo

Definición:

  Deporte que se practica en bicicleta.

Exemplo:

  Apunteime a un club de ciclismo.

## Deporte adaptado

Definición:

  Actividade física que modifica o seu regulamento para facer posible a práctica deportiva a persoas que teñen algún tipo de discapacidade.

Exemplo:

  A petanca é un deporte adaptado.

# Coñece a Álex

A Álex encántalle o deporte. Actualmente adestra tres ou catro días á semana, o que lle permite prepararse para asistir a campionatos de España que se celebran en Galicia e fóra de Galicia.

Que deporte credes que practica Álex?

## Lectura facilitada

Álex acompañaranos na resolución do reto.

A Álex encántalle o deporte.

Álex adestra tres ou catro días á semana para asistir a diferentes campionatos.

Que deporte crees que practica Álex?

# A práctica deportiva de Álex

## Álex e o deporte

Como puideches observar, o deporte que practica Álex é o ciclismo, pero neste caso, o ciclismo adaptado.

Álex emprega unha cadeira de rodas no seu día a día, pois fai anos tivo un accidente de tráfico que lle provocou unha lesión medular. Por iso, destácanos a importancia de coñecer as normas de educación viaria para intentar, na medida do posible, evitar os accidentes.

## Lectura facilitada

Álex practica ciclismo adaptado.

Álex emprega unha cadeira de rodas

porque tivo unha lesión medular

nun accidente de tráfico.

Para evitar accidentes

é importante coñecer as normas de educación viaria.

Páxina 3 de 37

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)