# Como socorremos?

## Glosario

## Comprimir

Definición:

Facer que unha materia ocupe menos volume aplicándolle unha presión. (RAG)

Exemplo:

Comprimimos a ferida para que parase de sangrar.

## DEA

Definición:

Desfibrilador Externo Automático: dispositivo que pode axudar a restablecer o ritmo cardíaco.

Exemplo:

Despois de comprobar que non respiraba, fomos buscar un DEA.

## Ferida

Definición:

Lesión nos tecidos producida por un golpe, unha arma etc., normalmente acompañada de sangue.

Exemplo:

Tropezou e fíxose unha ferida no xeonllo.

## Hemorraxia

Definición:

Perda de sangue, en calquera parte do corpo, sobre todo se é abundante. (RAG)

Exemplo:

Puxéronlle un anaco de papel no nariz para deter a hemorraxia nasal.

## Atragoar

Definición:

Sufrir unha obstrución na gorxa, en particular con algo que se come (RAG).

Exemplo:

Come amodo, que te vas atragoar.

## RCP (Reanimación CardioPulmonar)

Definición:

Conxunto de manobras que se empregan cando unha persoa non respira ou non ten pulso.

Exemplo:

Como non respiraba, iniciamos as manobras de RCP.

## Desmaio

Definición:

Perda do sentido ou da consciencia.

Exemplo:

Fixo moita calor e sufriu un desmaio.

# As 5 emerxencias

A continuación coñecerás 5 emerxencias diferentes e como facer os primeiros auxilios en cada unha delas:

Golpe

Ferida

Hemorraxia nasal

Obstrución da vía aérea

(Atragoamento)

Perda de coñecemento

# 1. Negrón ou golpe sen ferida

Aplicar frío local na zona afectada para baixar a inflamación. Se é posible, elevar a zona afectada e mantela en repouso.

## Audio

audio/mpeg

# 2. Ferida

Lavar cunha gasa, con auga e xabón, dende o centro da ferida ata fóra. Despois secar con gasas

Si existe unha hemorraxia importante, taponar a ferida con gasas e comprimir a zona.

## Audio

audio/mpeg

# 3. Hemorraxia nasal

Para tratala seguiremos 2 pasos:

1. Sentar á vítima e inclinala lixeiramente cara adiante.

2. Premer o nariz da vítima de 5 a 20 minutos, empregando os dedos polgar e índice, ata que deixe de sangrar.

É importante non botar a testa cara atrás, para que o sangue non vaia para a boca. Isto podería provocar náuseas, tose ou vómitos.

## Audio

audio/mpeg

# 4. Obstrución da vía aérea

Se a obstrución é incompleta e a vítima pode tusir, animarás a que o faga.

Se a obstrución é completa e non pode tusir, aplicarás a manobra de Heimlich.

## Obstrución incompleta

Se a obstrución é incompleta e a vítima pode tusir, animarás a que o faga.

## Obstrución completa

Se a obstrución é completa e non pode tusir, aplicarás a manobra de Heimlich:

1. Sitúate de pé, detrás da vítima e rodéaa con ámbolos brazos, por debaixo dos seus brazos.

2. Pecha o puño dunha man e colócao algo por riba do embigo da vítima, e coloca a outra man sobre o puño.

3. Fai 5 compresións abdominais, premendo coas mans cara adentro e arriba.

4. Inclinaremos á vítima cara adiante e darémoslle 3 palmadas nas costas.

5. Repetiremos de novo o ciclo: 5 compresións abdominais e 3 palmadas nas costas.

6. Si a vítima perde o coñecemento, chamaremos ao 112 e comezaremos coa manobra de RCP.

No seguinte vídeo poderás observar este proceso ao completo:

## Como realizar a Manobra Heimlich?

1. Sitúate de pé, detrás da vítima e rodéaa con ámbolos brazos, por debaixo dos seus brazos.

2. Pecha o puño dunha man e colócao algo por riba do embigo da vítima, e coloca a outra man sobre o puño.

3. Fai 5 compresións abdominais, premendo coas man cara dentro e arriba.

4. Inclinaremos á vítima cara adiante e darémoslle 3 palmadas nas costas.

5. Repetiremos de novo o ciclo: 5 compresións abdominais e 3 palmadas nas costas.

6. Si a vítima perde o coñecemento, chamaremos ao 112 e comezaremos coa manobra de RCP.

No seguinte vídeo poderás observar este proceso ao completo:

## Audio

audio/mpeg

# 5. Perda do coñecemento

Cando nos atopamos cunha perda de coñecemento debemos:

1. Comprobar a consciencia: tombar ao ferido de costas e falarlle para ver se responde e está consciente.

2. Se non responde, debemos comprobar a respiración.

## Comprobar a consciencia

Debemos tombar ao ferido de costas.

Fálalle á vítima para comprobar si responde e está consciente.

## Comprobar a respiración

Se está inconsciente, comprobarás si respira.
Farás a manobra "fronte-queixo": colocas unha man na fronte da vítima e a outra no queixo. Despois, apuxarás coa man da fronte, cara atrás.

Nesta posición, deberás "ver, escoitar e sentir" a respiración.

1. Ver: a expansión do tórax, si este sube e baixa.
2. Escoitar: os ruídos respiratorios.
3. Sentir: o aire na nosa cara.

## Vítima inconsciente e respira

Se a vítima está inconsciente e respira, deberás colocala en Posición Lateral de Seguridade.

## Vítima inconsciente e non respira

Se a vítima está inconsciente e non respira, chamarás ao 112 (se non o fixeches antes), mirarás si hai algún DEA cerca e comezarás a manobra de RCP: 30 compresións torácicas e 2 respiracións boca a boca.

No seguinte vídeo poderás visualizar todos estes pasos:

## Audio

audio/mpeg

# Para saber máis

No seguinte enlace poderedes visualizar o Protocolo de urxencias sanitarias e enfermidade crónica da Xunta de Galicia, onde poderedes afondar nas emerxencias anteriores, así como coñecer como actuar noutro tipo de emerxencias:

- Accede ao Protocolo de urxencias sanitarias e enfermidades crónicas en formato PDF (abre en nova xanela)

## Lectura facilitada

Neste enlace accederás ao Protocolo de Urxencias Sanitarias,

onde profundarás nas distintas emerxencias.

Accede ao Protocolo de urxencias sanitarias e enfermidades crónicas en formato PDF (abre en nova xanela)

Páxina 17 de 37

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)